CELEX: 22013D0135
Language: hr
Date: 2013-07-15 00:00:00
Title: Odluka Zajedničkog odbora EGP-a br. 135/2013 od 15. srpnja 2013. o izmjeni Priloga I. (Veterinarska i fitosanitarna pitanja) Sporazumu o EGP-u

19.12.2013   
            
            
               HR
            
            
               Službeni list Europske unije
            
            
               L 345/3
            
         ODLUKA ZAJEDNIČKOG ODBORA EGP-A
   br. 135/2013
   od 15. srpnja 2013.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu odluku Komisije 2012/737/EU od 27. studenog 2012. o izmjeni priloga I. i II. Direktivi Vijeća 82/894/EEZ o načinu prijave bolesti životinja unutar Zajednice (1) treba inkorporirati u Sporazum o EGP-u.
            
         
               (2)
            
            
               Provedbenu odluku Komisije 2012/753/EU od 4. prosinca 2012. o izmjeni Priloga I. Odluci 2009/177/EZ s obzirom na nadzorne programe za Finsku i Ujedinjenu Kraljevinu i status područja slobodnog od bolesti Finske i Ujedinjene Kraljevine za određene bolesti akvatičnih životinja (2) treba inkorporirati u Sporazum o EGP-u.
            
         
               (3)
            
            
               Ova se Odluka odnosi na zakonodavstvo o veterinarskim pitanjima. Zakonodavstvo u vezi s veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama u Prilogu I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (4)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje I. Priloga I. Sporazumu o EGP-u mijenja se kako slijedi:
   
               1.
            
            
               U dio 3.1. točku 10. (Direktiva Vijeća 82/894/EEZ) dodaje se sljedeća alineja:
               
                           „—
                        
                        
                           
                              32012 D 0737: Provedbena odluka Komisije 2012/737/EU od 27. studenoga 2012. (SL L 329, 29.11.2012., str. 19.).”
                        
                     
         
               2.
            
            
               U dio 4.2. točku 89. (Odluka Komisije 2009/177/EZ) dodaje se sljedeća alineja:
               
                           „—
                        
                        
                           
                              32012 D 0753: Provedbena odluka Komisije 2012/753/EU od 4. prosinca 2012. (SL L 334, 6.12.2012., str. 48.).”
                        
                     
         Članak 2.
   Tekstovi provedbenih odluka 2012/737/EU i 2012/753/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 16. srpnja 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 15. srpnja 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
      
   
   
      (1)  SL L 329, 29.11.2012., str. 19.
   
      (2)  SL L 334, 6.12.2012., str. 48.
   
      (3)  Ustavni zahtjevi nisu navedeni.